Fru Ragna Nielsens skole

Fru Ragna Nielsens skole (offisielt navn: Ragna Nielsens latin- og realskole) var en norsk skole i Nordahl Bruns gate 22–24 i Kristiania.Knut Are Tvedt (red): Oslo byleksikon, Kunnskapsforlaget 2010, side 459, ISBN 978-82-573-1760-7 Det var landets første fellesskole for både gutter og jenter, da den ble etablert av Ragna Nielsen i 1885.  Lærerpersonalet var også av begge kjønn, og det var av mange ansett som uhørt at en kvinne skulle undervise gutter. Nielsen satt kvinner til å undervise helt frem til artium. I begynnelsen omfattet skolen bare forskole og middelskole, seinere gymnas, og den ble etter hvert en av byens største og best vurderte skoler.

Ragna Nielsens niese Margrete Kjær var blant skolens ansatte.

 Artiumsundervisning for kvinner 
Ragna Nielsens latin- og realskole var en av de første skolene der norske kvinner fikk undervisning for å gå opp til examen artium. Cecilie Thoresen ble Norges første kvinnelige artianer i 1883, og høsten 1883 startet landets første privatkurs for kvinner som ville ta artium. De første kvinnene fra dette privatkurset gikk opp til artium våren 1884, og året etter startet Ragna Nielsen sin skole.

 Examen artium 1886 
 Marie Spångberg, Norges første kvinnelige lege

 Examen artium 1887 
 Ragnhild Qvam
 Aasta Kjølseth
 Gudrun Broch
 Ella Anker
 Regine Haug
 Marie Lundquist

 Examen artium 1888 (utvalg) 
 Julie Olivia Eriksen (født 1863; i 1897 gift Bragstad), realartium
 Mathilde Eriksen, (født 1858) realartium
 Dagny Kristine Bang (født 1868), cand.med. 1896, legepraksis i Kristiania fra 1897
 Sofie Honoria Bonnevie (født 1864)

 Senere elevkull 
Blant senere elever ved Fru Ragna Nielsens skole var Sigrid Undset, Sigurd Hoel, Karen Grude Koht og Birger Bergersen.  Skolen ble nedlagt i 1927.

 Referanser 

Kategori:Feminisme i Norge
Kategori:Skoler i Oslo
Kategori:Private videregående skoler i Norge
Kategori:Utdanningsinstitusjoner etablert i 1885
Kategori:Utdanningsinstitusjoner nedlagt i 1927
Kategori:Tidligere skoler i Oslo
Kategori:1800-tallet i Oslo
Kategori:1900-tallet i Oslo
Kategori:Skoler i Norge navngitt etter personer